laion/Wikipedia-Exotic huggingface dataset:
מחלקת העבודה של ארצות הברית

מחלקת העבודה של ארצות הברית (באנגלית: United States Department of Labor) היא מחלקה בקבינט של הממשל הפדרלי של ארצות הברית האחראית על יישום דיני עבודה בארצות הברית, בטיחות וגיהות בתעסוקה, שכר ותקני שעות, הענקת תמיכה למובטלים, שירותי תעסוקה למובטלים, וכן על מספר סטטיסטיקות תעסוקה. לרוב מדינות ארצות הברית יש מחלקה כזו. בראש המחלקה עומד מזכיר העבודה של ארצות הברית. במילותיו של החוק לפיו הוקמה המחלקה, שהתקבל ב-4 במרץ 1913, מטרתה היא "לטפח, לקדם ולפתח את רווחת החיים של אנשים עובדים, לשפר את תנאי העבודה שלהם, ולהגדיל את ההזדמנויות שלהם לתעסוקה רווחית". קונגרס ארצות הברית ייסד את המחלקה לראשונה ב-1884 כחלק ממחלקת הפנים. מאוחר יותר, לשכת העבודה הפכה למחלקה עצמאית אולם ללא סיווג ביצועי. היא הפכה ללשכה פעם נוספת בתוך מחלקת המסחר והעבודה, שנוסדה בתאריך 14 בפברואר 1903. הנשיא לינדון ג'ונסון ביקש מהקונגרס לשקול את הרעיון של איחוד מחלקות המסחר והעבודה. הוא טען שלשתי המחלקות יש מטרות דומות ושבאמצעות איחוד למחלקה אחת, הן יוכלו לקיים ערוצי תקשורת יעילים יותר. אולם, הקונגרס מעולם לא נענה להצעה זו. כיום, המחלקה מועמדת לעבור קיצוץ בכוח האדם המנהלי שלה כתוצאה ממכרז שנערך. מהלך זה נתקל בהתנגדות של הענף המשפטי כמו גם של הפדרציה האמריקנית של עובדי הממשלה. חבר מנהלת הסקר (ARB) חבר סקר היתרונות (BRB) הלשכה לענייני עבודה בינלאומיים (ILAB) הלשכה לענייני סטטיסטיקת עבודה (BLS) המרכז ליוזמות על בסיס קהילתי ואמון (CFBCI) חבר הערעורים על פיצויי מועסקים (ECAB) מנהלת תקני המועסקים (ESA) המשרד לתוכניות אכיפת חוזים פדרליים (OFCCP) משרד תקני הנהלת עבודה (OLMS) המשרד לענייני תוכניות פיצוי עובדים (OWCP) מחלקת השעות והשכר (WHD) מנהלת התעסוקה וההכשרה (ETA) מנהלת הבריאות ובטיחות במכרות (MSHA) מנהלת הבריאות והביטחון התעסוקתי (OSHA) מנהלת הבטחת יתרונות תעסוקתיים (ESBA) שירות הכשרה ותעסוקה לחיילים משוחררים (VETS) לשכת הנשים (WB) כוח המשימה הנשיאותי להעסקת אנשים עם מוגבלויות (PTFEAD) משרד שופטי העבודה המנהליים (OALJ) המשרד לענייני הקונגרס ולעניינים פנים-ממשלתיים (OCIA) משרד עוזר המזכיר למנהלה וניהול (OASAM) משרד עוזר המזכיר לענייני מדיניות (OASP) משרד קצין הפיננסים הראשי (OCFO) משרד קצין המידע הראשי (OCIO) המשרד למדיניות אי-יכולת תעסוקה (ODEP) משרד המפקח הכללי (OIG) משרד התוכניות לעסקים קטנים (OSBP) משרד היועץ (SOL) משרד המזכיר (OSEC) משרד כוח העבודה של המאה ה-21 (21CW) מדיה וקבצים בנושא מחלקת העבודה של ארצות הברית בוויקישיתוף אתר האינטרנט הרשמי של מחלקת העבודה של ארצות הברית (באנגלית) מחלקת העבודה של ארצות הברית, ברשת החברתית אקס (טוויטר) מחלקת העבודה של ארצות הברית, ברשת החברתית אינסטגרם מחלקת העבודה של ארצות הברית, סרטונים בערוץ היוטיוב מחלקת העבודה של ארצות הברית, הבלוג הרשמי הודעות מטעם מחלקת העבודה על דיונים ושינויי חקיקה מהרשומה הפדרלית RSS Feed מעקב אחרי אישורי עבודה: מסייע בבדיקת המצב של בקשות עבודה ומקל על תהליכי חיפוש עבודה קישורי הגירה: רשימה של קישורים נפוצים שמשתמשים בהם מהגרים לצורך עבודה מחלקת העבודה של ארצות הברית, באתר אנציקלופדיה בריטניקה (באנגלית)
ריטה אוטרוויק

ריטה אירנה אוטרוויק (בנורווגית: Rita Irene Ottervik, נולדה ב-11 בספטמבר 1966) היא פוליטיקאית נורווגית, חברה במפלגת העבודה הנורווגית (AP) וראש עיריית טרונדהיים מאז 2003. אוטרוויק נולדה בהיטרה, נורווגיה. יש לה רקע כמזכירה בארגון "הליגה לעבודת נוער" (Workers' Youth League) והיא הייתה יועצת פוליטית במשרד ראש הממשלה הנורווגי בזמן כהונתו של תורביורן יאגלנד (Thorbjørn Jagland) כראש הממשלה (1996-1997). אוטרוויק חברה במועצת העיר טרונדהיים מאז 1999, ונבחרה לראשות העיר מחדש בשנים 2007, 2011, 2015 ו -2019. אוטרוויק דחתה פעמיים הצעות לכהן בממשלה הנורווגית בשל העדפתה לתפקיד ראש העיר, בקואליציה של מפלגת העבודה, ה- SV, MDG ומפלגת המרכז הנורווגית. מדיה וקבצים בנושא ריטה אוטרוויק בוויקישיתוף ריטה אוטרוויק, ברשת החברתית אקס (טוויטר) Rita Ottervik, STORE NORSKE LEKSIKON ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פנטארכיה

פנטארכיה (מיוונית πεντε - חמש ו-αρχη - ממשל) הוא כינוין של חמש הפטריארכיות המסורתיות בנצרות שהיו מרכזן של הכנסייה העולמית בעולם העתיק ולפני הפילוג הגדול ב-1054. מאוחר יותר הוחל הביטוי על קבוצות אחרות שמנו חמש פטריארכיות, ובהקשר הרחב הוא עשוי לסמן כל הקבץ של חמישה בעלי כוח שלטוני כלשהו. ארבע מתוך חמש הפנטארכיות בעולם העתיק היו בתחומי האימפריה הביזנטית והחמישית הייתה בקיסרות הרומית המערבית: הפטריארכיה של אלכסנדריה - כיום במצרים הפטריארכיה של ירושלים - מפולגת בין השאר בין לטינית ויוונית-אורתודוקסית, כיום בישראל הפטריארכיה של אנטיוכיה - כיום באנטקיה, טורקיה הפטריארכיה של קונסטנטינופול - כיום באיסטנבול, טורקיה הפטריארכיה של רומא - כיום באיטליה במאה ה-4 כאשר הנצרות החלה צוברת כוח פוליטי והשפעה בקיסרות הרומית, נחשבו ערים אלה (למעט ירושלים) לחשובות בתחומה. יש הסוברים כי פטריארכיית ירושלים הוכרה כמרכזית ונכללה ברשימה רק לאחר ועידת ניקיאה הראשונה בשנת 325, ואילו אלכסנדריה עשתה כן לאחר ועידת כלקדון ב-451 שהביאה לפרישת כנסיות המזרח. לאחר הקמתה של פטריארכיית מוסקבה ב-1589 והשתחררותה מעולה של קונסטנטינופול, רווחה בקרב הזרם הנוצרי האורתודוקסי הנטייה להחליף את רומא במוסקבה ולצרפה לארבע הפטריארכיות האורתודוקסיות בארבע הערים המקוריות האחרות. הכנסייה המערבית מצידה נקטה צעד דומה והעניקה את התואר לחמש הכנסיות הקתוליות בחמש הערים, אשר יוצגו באופן מסורתי על ידי חמש מהבזיליקות העיקריות: בזיליקת פטרוס הקדוש (Basilica di San Pietro in Vaticano) בקריית הוותיקן מייצגת את פטריארכיית קונסטנטינופול בזיליקת יוחנן הקדוש בלטרנו (Basilica di San Giovanni in Laterano) מייצגת את פטריארכיית רומא בזיליקת סנטה מריה מג'ורה (Basilica di Santa Maria Maggiore) מייצגת את פטריארכיית אנטיוכיה בזיליקת פאולוס הקדוש מחוץ לחומות (Basilica di San Paolo fuori le mura) מייצגת את פטריארכיית אלכסנדריה בזיליקת לורנצו הקדוש מחוץ לחומות (Basilica di San Lorenzo fuori le mura) ברומא מייצגת את פטריארכיית ירושלים במאה ה-19 כונו חמישה חברי פרלמנט שמאלנים איטלקיים אשר התנגדו לראש ממשלת איטליה אגוסטינו דפרטיס (Agostino Depretis) בשם זה. הכינוי רווח במאה ה-18 ובמאה ה-19 לתיאור חמש המעצמות האירופיות בריטניה, צרפת, אוסטריה, פרוסיה ורוסיה. באותה תקופה נעשה שימוש במושג גם לתיאור חמשת הכוחות העיקריים באימפריה המראטהית בדרום ומרכז הודו. הבזיליקות הפטריארכליות מדיה וקבצים בנושא פנטארכיה בוויקישיתוף פנטארכיה, באתר אנציקלופדיה בריטניקה (באנגלית) CATHOLIC ENCYCLOPEDIA: Patriarch and Patriarchate, www.newadvent.org, אתר New Advent
אלמה

אלמה - נשמה בספרדית עלמה - עלמה צעירה ( נערה \ בחורה ) עלמא - עולם בארמית האם התכוונתם ל... אלמה (ישיבה תיכונית) – ישיבה תיכונית בישראל אלמה (מחזה) – מחזה מאת יהושע סובול אלמה (זמרת צרפתייה) אלמה (זמרת פינית) אלמה (נהר) – נהר בחצי האי קרים עלמה אלומה
סיפורו המופלא של פטר שלומיאל

סיפורו המופלא של פטר שלומיאל (בגרמנית: Peter Schlemihls wundersame Geschichte) הוא נובלה מאת המשורר הגרמני-צרפתי וחוקר הטבע אדלברט פון שאמיסו, שנכתבה בגרמנית בקיץ 1813, והוא יצירתו המפורסמת ביותר. הנובלה מספרת את סיפורו של בחור צעיר החסר את מה שיש לאחרים בטבעיות גמורה. שאמיסו תיאר זאת כך: המאורעות בעולם בשנת 1813, שבהם לא הייתי רשאי להשתתף בצורה פעילה - הרי לא הייתה לי עוד מולדת, או שמא מולדתי לא נולדה עדיין – הטרידו את נפשי שוב ושוב במגוון דרכים, מלבי להסיט אותי ממסלולי. כדי לתת מזור לנפשי וכדי לשמח את ילדיו של חבר, כתבתי באותו הקיץ את המעשייה של פטר שלומיאל, אשר התקבלה היטב בגרמניה והייתה באנגליה לפולקלור עממי. המאורעות שאליהם מתייחס שאמיסו הם מלחמות השחרור נגד נפוליאון, שכיליד צרפת שהתגורר בפרוסיה, בן למשפחת אצולה, לא יכול היה לקחת בהן חלק. דמותו של פטר שלומיאל נטולת הצל הופיעה מאוחר יותר גם כדמות משנה באחת מאגדותיו של א.ת.א הופמן, "אגדות ליל סילבסטר" (Abenteuer der Sylvesternacht), אותה אימץ המלחין ז'אק אופנבך באופרה האחרונה שלו, "סיפורי הופמן", כבסיס לאחת משלוש מערכותיה. לאחר הפלגה מתישה פוגש פטר שלומיאל, ביש-גדא באופיו, בסוחר העשיר תומאס ג'ון, ובגינתו הוא נתקל באיש אפור משונה, המשכנע אותו למכור לו את צִלו בתמורה לשק מטבעות זהב, שבדומה לקרן השפע אינו כלה לעולם. במהרה מגלה פטר שלומיאל כי עסקה זו שעשה מביאה להרחקתו מחברת בני האדם. ברגע שהם מבחינים כי אין לו צל, הם נחרדים, מתרחקים וממנו ולועגים לו. משום כך הוא מרחיק נדוד עד מעבר להרים לעיר מרחצאות, ובעזרת משרתו הוא מצליח לארגן את מלבושו כך שלא יבחינו בהיעדר הצל שלו. שם המשפחה של הגיבור, "שלומיאל", במקור Schlemihl (שלמיל), הוא שם המעיד על בעליו. את משמעות הכינוי, שמקורו ביידיש, הסביר פון שאמיסו במכתב לאחיו: "בדיאלקט היהודי, אנחנו קוראים בשם הזה לאנשים חסרי מזל ומגושמים שלא מצליחים בדבר". ספורו הפלאי של פטר שלומיאל / מאת א. שמיסו; תרגם ועבד אברהם סלומון), תל אביב: רודין, תש"ה. פטר שלומיאל / תרגם מ' טמקין; מבוא מאת יעקב פיכמן, תל אביב: עם עובד, תשי"א. פטר שלומיאל / תרגם מרדכי טמקין (בתי-שיר מתוך מנגינות עבריות / היינריך היינה; תרגם יעקב כהן). שלומיאל מצא צל / יהודה יערי, תל אביב: משרד הביטחון – ההוצאה לאור (ספריית תרמיל), תשמ"ה-1985. הצל, או, המעשה המופלא בפטר שלמיל / אדלברט פון שאמיסו; (תרגמה מגרמנית: אילנה המרמן; הוסיף אחרית דבר: יורגן ניראד), תל אביב: עם עובד, תשנ"ח-1998. מדיה וקבצים בנושא סיפורו המופלא של פטר שלומיאל בוויקישיתוף סיפורו המופלא של פטר שלומיאל, באתר OCLC (באנגלית) אילון גלעד, מי היה השְׁלוּמִיאֵל הראשון?, באתר הארץ, 13 ביוני 2019 ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
מרכז התחמושת

מרכז התחמושת והטילים (בר"ת: מרת"ח) הוא הגוף הצה"לי האמון על התחמושת והטילים. המרכז כפוף פיקודית לאגף הטכנולוגיה והלוגיסטיקה (אט"ל) במטה הכללי, וכפוף מקצועית לחיל הטכנולוגיה והאחזקה שבאגף. כמו במרחבי אט"ל האחרים, מחולק מרת"ח לשלושה מרחבים: מרחב צפון, מרחב מרכז ומרחב דרום. המרכז אחראי על כלל תחום התחמושת, החל בתכנון וחיזוי הצרכים בתחמושת, דרך מעורבות בתהליכי הרכש, הקליטה, ההנדסה, האחסנה, הטיפול והאספקה ליחידות צה"ל השונות. בין השאר, הוא גם אחראי לאיסוף הבלאי והנצלתו במפעלים, במכונים ובמעבדות המרכז או בסילוקו, תהליך שמעורבים בו אמצעים טכנולוגיים מתקדמים ומטרתו התייעלות כלכלית. בנוסף, המרכז אחראי גם על הדרכת יחידות צה"ל השונות באשר לשימוש נבון בתחמושת. בשנים האחרונות, עם עליית המודעות לשמירה על איכות הסביבה, משנה המרכז את תרבותו הארגונית, על מנת להוביל למזעור הנזקים לסביבה של השימוש והטיפול בתחמושת וזכה במגן השר להגנת הסביבה לשנת 2004 על "סילוק תחמושת בתהליך סמי־ירוק". המרכז פועל באופן המשלב את האיכות, הבטיחות ואיכות הסביבה בכפיפה אחת ומוסמך לתקנים הבינלאומיים לאיכות, בטיחות ואיכות הסביבה (ISO 9001 ,ISO 14001, ת"י 18001) וזכה בתו הזהב של מכון התקנים הישראלי. ב-2016 זכה המרכז בפרס הרמטכ"ל ליחידות מצטיינות בבית תומכי הלחימה. מפקדת מרת"ח הנוכחית היא אל"ם מירי מזרחי. אגף הטכנולוגיה והלוגיסטיקה חיל הטכנולוגיה והאחזקה מרכז התחמושת והטילים באתר עמותת חיל הטכנולוגיה והאחזקה פעילות מרכז התחמושת במבצע צוק איתן מרכז התחמושת והטילים זכתה במקום הראשון בבית היחידות התומכות לחימה ליחידות מצטיינות בצה"ל.2016, אתר עמותת חיל הטכנולוגיה והאחזקה
עכבריים

עכבריים (שם מדעי: Muridae) היא משפחה בסדרת המכרסמים המכילה כ-260 סוגים וכ-650 מינים. המינים במשפחה זו קטנים עד בינוניים. המין הקטן ביותר הוא עכברון אפריקני (Mus minutoides), שאורך גופו (ללא זנב) 4.5-8 ס"מ ומשקלו 5–6 גרם, והוא גם המכרסם הקטן ביותר. המין הגדול ביותר הוא חולדת ענן חיוורת (Phloeomys cumingi), המגיעה לאורך של 48 ס"מ. חברי המשפחה נפוצים בכל היבשות פרט לאנטארקטיקה וברוב האיים באוקיינוסים, וכמעט בכל אקלים - מטונדרה ועד אקלים טרופי. רוב בני משפחת העכבריים נמצאים בתחתית שרשרת המזון, ניזונים על צומח ומשמשים כמזון לסוגים רבים של יונקים, עופות וזוחלים. בהתאם לכך, העכבריים מתרבים בצורה מהירה מאוד - ההריון קצר (לרוב פחות מחודש), וגודל השגר מגיע עד ל-12 ולדות גדולים. קוצניים (Deomyinae) - בה 4 סוגים. גרביליים (Gerbillinae) - בה 16 סוגים. עכברי טוגו (Leimacomyinae) בה סוג ומין יחיד עכבר טוגו (Leimacomys buettneri). עכברים (Murinae) - בה 129 סוגים. ייתכן שגם חולדת הרעמה משתייכת לכאן, אך מקובל יותר לשייך אותה למשפחת האוגריים. מחד גיסא בני משפחת העכבריים גורמים נזק אדיר לבני האדם. הנזקים שלהם לחקלאות נאמדים במיליארדי דולרים בשנה, הן לשדות והן למזון מאוחסן. מינים רבים משמשים כמפיצי מחלות, ביניהן כאלה שגרמו למגפות (כמו הדבר). מאידך גיסא, חלק מהמינים משמשים בהדברה ביולוגית של חרקים, אחרים משמשים כמזון ומינים נוספים משמשים כחיות מעבדה חשובות. האנציקלופדיה לבעלי חיים - יונקים. הוצאת טבע הדברים Myers, P. 2001. "Muridae" (On-line), Animal Diversity Web. Accessed July 09, 2005 at http://animaldiversity.ummz.umich.edu/site/accounts/information/Muridae.html. עכבריים, באתר ITIS (באנגלית) עכבריים, באתר NCBI (באנגלית) עכבריים, באתר Animal Diversity Web (באנגלית) עכבריים, באתר האנציקלופדיה של החיים (באנגלית) עכבריים, באתר GBIF (באנגלית) עכבריים, באתר אנציקלופדיה בריטניקה (באנגלית)
אנטי-חלקיק

בפיזיקת החלקיקים, אַנְטִי-חֶלְקִיק הוא בן זוג של חלקיק אחר, בעל מסה דומה לו, אך בעל מטען (כולל מטען חשמלי) הפוך בסימנו. לאלקטרון, לדוגמה, יש מקביל מהופך הנושא מטען חיובי, ושמו פוזיטרון, בעוד שלפרוטון האנטי חלקיק המקביל הוא אנטיפרוטון. בניסוח טכני ומדויק יותר, אנטי-חלקיק הוא השדה הקוונטי הסימטרי לחלקיק מסוים תחת היפוך מטען וזוגיות (שהיא כוון המרחב), ובאנגלית CP symmetry (ר"ת: Charge Parity). פיזיקת החלקיקים גורסת, כי לכל סוג של חלקיק ישנו בן-זוג בעל מסה וספין זהים לו, שגודלי המטענים שלו (כגון מטען חשמלי, מטען הכוח החלש ומטען הצבע) הם כגודל מטעני החלקיק התואמים, אך הסימנים שלהם הפוכים. לדוגמה: מטענו החשמלי של האלקטרון הוא (1-), ומטענו החשמלי של בן-זוגו, הפוזיטרון, הוא (1+). אפשרות קיומם התאורטי של האנטי-חלקיקים הועלתה בשנת 1928 על ידי פול דיראק, וכבר בשנת 1932 נמצא הפוזיטרון בתוך קרינה קוסמית. כאשר חלקיק ואנטי-חלקיק נפגשים, הם עוברים תהליך של איון, שבסופו הם הופכים לאנרגיה, על-פי נוסחתו של איינשטיין, E=mc2. אנרגיה זו מועברת על ידי נשאי הכוח המתאימים, למשל, פוטון במקרה של אינטראקציה אלקטרו-מגנטית (אלקטרון עם פוזיטרון), שיכולים בהמשך התהליך להפוך לזוג חלקיק - אנטי-חלקיק אחר. גם האינטראקציות ההפוכות אפשריות: נשאי כח שהופכים לצמד חלקיק - אנטי-חלקיק. הסימטריה בין חלקיקים לאנטי-חלקיקים אינה מדויקת, וקיימים הבדלים קטנים במסה ובתכונות אחרות שלהם. תופעה זו מכונה בשם שבירת סימטריית CP, והובילה להיווצרות היקום כפי שהוא מוכר כיום, כלומר מורכב מחומר ולא מאנטי-חומר. היבט אחר של שבירת סימטריית CP הוא תופעת הבריוגנזה, כלומר יצירה של בָּרִיוֹנים. אנטי-חומר הים של דיראק המודל הסטנדרטי מיון החלקיקים מדיה וקבצים בנושא אנטי-חלקיק בוויקישיתוף
סיפוק

סיפוק הוא רגש הנובע ממילוי רצון או צורך של האדם, אשר גורם להרגשה חיובית ותענוג נפשי. רגש הסיפוק יכול להתהוות ממגוון גורמים, החל ממעשה שפועל בו האדם משום שהוא מאמין בו אידאולוגית או משום שחושב שמעשה זה הוא מעשה נחוץ ונכון המביא תועלת, סיפוק אף יכול להיגרם לאחר שעשה מעשה הגורם להנאה מסוימת, כגון אכילת ארוחה דשנה, קיום יחסי מין או ביצוע עסקה מוצלחת, יצירת דבר חדש, או תיקון והשלמת מוצר או ערך פגום/חסר, הצלחה במשימה החשובה לו, וכמו כן מלימוד תכנים שהוסיפו לו ידע מעשיר, או תוכן רוחני. רגש הסיפוק קשור היטב לרגש העונג. הסיפוק והעונג קשורים להתניה אופרנטית ומשחקים תפקיד חשוב בהתנהגות האדם – הם משפיעים על רמת המוטיבציה של האדם לחזור על מעשה מסוים בהתאם לרגשות שהתעוררו בו בעקבות המעשה. הקשר בין המעשה לרגש הוא שרשרת רגשות כתגובה של התנהגויות שמבצעים מגיל קטן ואשר במשך השנים מקבלות נופך מטאפיזי. ערך מורחב – תאוריית הצרכים תאוריית הצרכים היא תאוריה של הפסיכולוג אברהם מאסלו, העוסקת במדרג הצרכים של אדם בחייו. לתאוריה זו השלכות על תחומים רבים, ביניהם ניצול מוטיבציית עבודה. התאוריה שוכללה על ידי הפסיכולוג האמריקאי קלייטון אלדרפר (אנ'), שפיתח את תאוריית קיום-השתייכות-צמיחה. ערך מורחב – דחיית סיפוקים דחיית סיפוקים היא היכולת להמתין במטרה להשיג דבר מה. כלומר, היא סוג של טקטיקת דחייה שבה קביעת ביצוע הפעולה במועד מאוחר יותר מיועדת להשיג מטרה של רווח או גמול גדולים יותר מאלו שניתן להשיג באמצעות פעולה מיידית. יכולת דחיית הסיפוקים נחשבת כתכונת אישיות. דניאל גולמן גילה שהתכונה היא מרכיב חשוב באינטליגנציה רגשית. אנשים ללא תכונה זו מעוניינים בסיפוק מיידי בכל עת ועלולים לסבול משליטה עצמית נמוכה. כאשר אדם באופן קבוע ורצוף מבצע עבודה אשר איננה גורמת לו סיפוק כלשהו עשויים להתפתח אצלו רגשות שליליים, כגון ריקנות, שיעמום, עצב, ולעיתים אף דיכאון, הקוראות לאדם לבחון שוב על מעשיו ולחפש שגרת חיים אשר תביא לו את הסיפוק המיוחל. למעשה, רוב בני האדם המחליפים עבודה מיוזמתם, עושים זאת משום חוסר סיפוק. אושר איכות חיים שביעות רצון, דף שער בספרייה הלאומית
Wonder Boy (סדרת משחקים)

Wonder Boy (בעברית: וונדר בוי) היא סדרת משחקי וידאו אשר נוצרו על ידי SEGA ופותחה על ידי חברת Westone Bit Entertainment בשנות השמונים והתשעים. על אף שחברת SEGA היו הבעלים של הזכויות על שמות הדמויות בסדרת המשחקים, חברת "Westone Bit Entertainment" היו בעלי הזכויות על גל האספקטים האחרים במשחק, וכך חברת "Westone Bit Entertainment" הגיעו להסכם עם חברת "Hudson Soft" אשר דרכו הם יצרו דמויות חדשות וכותרים חדשים והמירו את המשחקים האלה לקונסולות המתחרות של SEGA. הגרסה המוכרת ביותר היא "Adventure Island" אשר זכתה להצלחה מסחרית גדולה אף יותר מאשר משחקי וונדר בוי המקוריים בסגה ובארקייד. בישראל מוכרת בעיקר סדרת משחקי ה-"Adventure Island" אשר יצאה בעיקר במערכת הפאמיקום. גיבור המשחק בסדרת "Wonder Boy" הוא ילד מערות המכונה "וונדר בוי" שצריך להציל את אהובתו טניה מהמכשף הרשע. גיבור המשחק בסדרת "Adventure Island" ילד מערות ששמו מאסטר היגינס (שגם אותו מכנים "וונדר בוי") בעל שער ארוך וכובע לבן שמסעתיו באיי האוקיינוס נועדו להציל את חבריו הדינוזאורים מהמפלצות ובמשחקי ההמשך הוא צריך להציל את חברתו שנחטפה על ידי חייזרים. במשך השנים נוספו גרסאות שונות למשחק שהתפתחו במרוצת השנים יחד עם התפתחות קונסולות המשחקים: סדרת משחקים זו יצאה למערכת הסגה ולארקייד. Wonder Boy - יצא בשנת 1986. Wonder Boy in Monster Land - יצא בשנת 1987. Wonder Boy III: Monster Lair - יצא בשנת 1988. Monster World II - יצא בשנת 1991. Wonder Boy V: Monster World III - יצא בשנת 1994. סדרת משחקים זו יצאה למערכת הנינטנדו. Adventure Island - יצא בשנת 1986. Adventure Island II - יצא בשנת 1991. Super Adventure Island - יצא בשנת 1992. New Adventure Island - יצא בשנת 1992. Super Adventure Island II - יצא בשנת 1993. Adventure Island III - יצא בשנת 1992. Adventure Island IV - יצא בשנת 1994. Adventure Island: The Beginning - יצא בשנת 2009. אודי יוגב, משחק להורדה: Wonder Boy, באתר ynet, 22 ביוני 2007
שי 360

שי חדד (נולד ב-19 ביולי 1976), המוכר בשם הבמה שלו שי 360 (לשעבר שי שלל ידע) הוא ראפר, לשעבר חבר בהרכב ובלייבל משפחת תאקט ולשעבר בעל לייבל משלו, "א.מ.ת.". חדד נולד בחיפה, בגיל 11 עבר עם משפחתו מישראל למונטריאול שבקנדה, שם גדל. זמן קצר לאחר מכן התחיל להתעניין בהיפ הופ. באחד הביקורים שלו בארץ פגש את קובי שמעוני (סאבלימינל), בחנות "מאד מאן" בדיזנגוף סנטר. בזמן הפגישה, התחברו והקליטו פריסטייל באולפן במקום. סאבלימינל, שבאותו הזמן היה בעל מועדון, הזמין את חדד לתקלט במועדון - בתחילה באנגלית ומאוחר יותר בעברית. חדד חזר לקנדה, סיים את בית-הספר התיכון והשלים תואר ראשון במנהל עסקים באוניברסיטת מונטריאול. מדי שנה היה חדד מגיע לישראל ונפגש עם סאבלימינל. באחת הפעמים הקליט איתו את השיר "מא' ועד ת'" שנכלל באלבום הבכורה של סאבלימינל, האור מציון. בשנת 2001 הוציא את האלבום "Chapters" באנגלית בלייבל הקנדי Race United. בהמשך עלה לישראל, הצטרף למשפחת תאקט והחל לתקלט במועדונים. בשנת 2002 שיתף פעולה במספר שירים באלבום המשותף של סאבלימנל והצל, "האור והצל". בשנת 2004 הוציא עם שאר חברי משפחת תאקט את האלבום אולסטארז שבו השתתפו כל אומני תאקט. כעבור שנה הוציא את אלבום הבכורה בעברית, "חי". הסינגלים מהאלבום "שבור את הדממה" ו"קבל" הפכו ללהיטים. בשנת 2005 הקים לייבל משל עצמו שנקרא א.מ.ת, ראשי תיבות של אמנות, מוזיקה, תרבות. בשנת 2009 הוציא את אלבומו השני "כולם רוצים את האמת". בתחילת שנת 2010 עזב חדד את חברת התקליטים משפחת תאקט שבה היה חתום מאז הקמתה ואיתה היה מזוהה מאז שהתפרסם. כיום הוא חתום בלייבל Shemspeed. בשנת 2012 הוציא את השיר "הם לא נותנים לך מוזיקה" יחד עם סאיי רקורדס וצ'ה הישראלי. השיר הופק על ידי ד"ר צ'אן (סאיי רקורדס). לאחר יצירת אלבומו "כולם רוצים את האמת" פרש שי 360 מן הלייבל "משפחת תאקט" ועבר לקנדה, שם הוא ממשיך ליצור מוזיקת ראפ והיפ-הופ. חדד נולד עם מום בליבו, שהתגלה בהיותו בן 16. הוא מגדיר את עצמו כמסורתי וציוני. Chapters ‏(2001) חי (2005) מהמוקד אל הרחוב (2009, אלבום אוסף של הלייבל שבבעלותו) כולם רוצים את האמת (2009) שלום הייטרז (2012) (2013) Jewish Rap Stars Vol. Alpeh באבא להזיז (2015) (2019) Elevate 360 מעלות בצל (2003) סוף עונת החרוזים (2012, סופר גרופ עם טונה ואורטגה) BLUַַַ&WAITE DYING ADDICTION ONE RHYME אמונה כזאת עם דני-דין SHADOW AT NOON אתר האינטרנט הרשמי של שי 360 שי 360, ברשת החברתית פייסבוק שי 360, ברשת החברתית אקס (טוויטר) שי 360, באתר שירונט שי 360, באתר סאונדקלאוד (באנגלית) שי 360, באתר MusicBrainz (באנגלית) שי 360, באתר Discogs (באנגלית) שי 360, באתר Songkick (באנגלית) שי 360, באתר Tab4u שי 360, דף שער בספרייה הלאומית שי 360, באתר MOOMA (בארכיון האינטרנט) גבע קרא עוז, כן, אני עוד חי, באתר ynet, 14 באוגוסט 2005 שי 360 באתר משפחת טאקט שי חדד יוצא לדרך עצמאית
לסלאו

לסלאו (בגרמנית: Leslau) הוא שם משפחה אשכנזי. האם התכוונתם ל... לסלאו (עיר) – שמה הגרמני של העיר ולוצלאווק לעסלא – או יונג-לסלאו, שמה היידי והגרמני-ארכאי של העיר אינוברוצלב חנה לסלאו – שחקנית ובדרנית ישראלית וולף לסלאו – בלשן יהודי-אמריקאי, חוקר השפות השמיות, יליד פולין
משפט קושי

אוגוסטין קושי היה מתמטיקאי פורה, ומספר רב של תוצאות קרוי על שמו. האם התכוונתם ל... משפט קושי (תורת החבורות) – משפט בתורת החבורות, לגבי קיום איבר מכל סדר ראשוני המחלק את סדר החבורה. משפט קושי (גאומטריה) – משפט הקובע שפאון קמור תלת-ממדי הוא קשיח, כלומר אי אפשר לשנות אותו בלי לשנות אחת מפאותיו. משפט אינטגרל קושי – באנליזה מרוכבת, לגבי התאפסות אינטגרל מסילתי סגור של פונקציות הולומורפיות. משפט הערך הממוצע של קושי – בחשבון אינפיניטסימלי, הכללה של משפט הערך הממוצע של לגראנז'. משפט קושי לטורים – משפט הקובע תנאי להתכנסות טור המוגדר כמכפלה של טורים. משפט קושי פיאנו – לגבי קיום פתרון של משוואות דיפרנציאליות תחת תנאי התחלה מסוימים. הלמה של קושי ופרובניוס - תוצאה בתורת החבורות, ידועה לרוב בתור הלמה של ברנסייד. נוסחת אינטגרל קושי – באנליזה מרוכבת, נוסחה לחישוב ערך של פונקציה הולומורפית לפי אינטגרל קווי. אי שוויון קושי שוורץ – משפט באלגברה ליניארית, לגבי מרחבי מכפלה פנימית. התפלגות קושי – התפלגות רציפה, שבקרב פיזיקאים ההתפלגות מכונה לעיתים פילוג לורנץ (Lorentz), פילוג ברייט-ויגנר (Breit-Wigner) או לורנציאן. שארית קושי
חבית (יחידת מידה)

חבית (באנגלית: Barrel) הוא שמן של מספר יחידות מידה של נפח: חבית נפט נפחה 158.987294928 ליטר, שהם 42 גלון אמריקאי, שהם 34.97231575 גלון אימפריאלי, או 0.158987294928 מ"ק. חבית בירה בריטית נפחה 163.7 ליטר, שהם 36 גלון אימפריאלי. חבית בירה אמריקנית נפחה 117.3 ליטר שהם 31 גלון אמריקני. חבית משקה אמריקנית שאינו בירה נפחה 119.2 ליטר, שהם 31.5 גלון אמריקני. חבית "נפח יבש" אמריקנית נפחה 115.6 ליטר, שהם 115 רביעיות גלון יבשות. מדיה וקבצים בנושא חבית בוויקישיתוף חבית, באתר אנציקלופדיה בריטניקה (באנגלית) מדריך לשיטת מדידה מטרית ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
SACD

SACD (ראשי תיבות של Super Audio Compact Disc) הוא פורמט לתקליטור המכיל מוזיקה רב-ערוצית (5.1 ערוצים: חמישה רמקולים וסאב וופר) באיכות טובה בהרבה מאיכות הקול ב-CD רגיל. בדומה ל-DVD נשמר על ה-SACD פסקול של 5.1 ערוצים, אך בניגוד ל-DVD, במקום לשמור על הדיסק סרט ופסקול של 5.1 ערוצים בעומק דגימה של 16 ביט, אין ב-SACD מידע חזותי, רק אות אודיו אך בעומק דגימה ובקצב דגימה טובים בהרבה: פי 64 מ-CD. יש שלושה סוגי דיסקים של SACD: הנפוץ ביותר (היברידי) מכיל שתי שכבות של נתונים: אחת באורך גל של DVD ומתחתיה שכבה נוספת באורך גל מתאים ל-CD. כאשר מכניסים דיסק כזה לנגן CD, קרן הלייזר שקוראת אותו עוברת דרך השכבה הראשונה וקוראת את השכבה הפנימית יותר. שכבה זו מכילה פסקול סטריאופוני בלבד. אך כאשר מכניסים את הדיסק לנגן SACD, הקרן הקוראת מוחזרת מהשכבה החיצונית, וקוראת רק את הפסקול הרב-ערוצי. סוג שני הוא חד-שכבתי וצרוב רק באורך גל של DVD. דיסק כזה מכיל 4.7GB של נתונים ואי אפשר לשמוע אותו כלל בנגן CD רגיל. הסוג השלישי דומה ל-DVD דו שכבתי, ומכיל 8.5GB. גם אותו לא ניתן לקרוא בנגן CD. את הפסקול הרב-ערוצי המוקלט על הדיסקים ניתן לשמוע רק בנגן DVD שתומך בפורמט SACD. אולפני המוזיקה דרשו למנוע העתקות דיגיטליות של הפסקול, וכמעט כל הנגנים התומכים ב-SACD אינם מוציאים אותו למקלט בפורמט דיגיטלי (אופטי או קואקסיאלי) אלא בשישה מחברים אנלוגיים (אחד לכל רמקול). נגנים חדישים (בדרך כלל HTPC) המכילים מחבר HDMI (שתומך בהצפנה) יכולים להוציא את האות הרב-ערוצי בפורמט דיגיטלי (מוצפן), אך לשם כך נדרש מקלט (מפענח) מתאים. למרות שתקן SACD יצא בשנת 2000, הוא זכה עד היום להצלחה מעטה. לכך תרמו מספר גורמים: תחרות עם הפורמט המתחרה DVD-Audio (אף הוא לא הצליח בשוק), העובדה שנגינת הפסקול הרב-ערוצי דרשה לחבר את הנגן למגבר בשישה חוטים נפרדים במקום בכבל דיגיטלי יחיד, והעובדה שלרוב הגדול של קהל הקונים התועלת בפורמט החדש הייתה קטנה מדי ביחס להשקעה הנדרשת. Janssen, E.; Reefman, D. "Super-audio CD: an introduction". Signal Processing Magazine, IEEE Volume 20, Issue 4, July 2003, pp. 83–90. (באנגלית)